Kia Ceed bygges i Europa, og det skyldes, at den sydkoreanske producent havde sat alle sejl til, at Kia Ceed skulle blive en stor succes på det europæiske marked. Derfor havde man allieret sig med den tyske stjerne-designer Peter Schreyer, der blev headhuntet hos Audi. Herefter byggede Kia Motors en bilfabrik op fra grunden i slovakiske Zilina, og det er netop her, at man blandt andet bygger Kia Ceed-modellerne.